কেষ্ট কাজল দ্বন্দ্ব অব্যাহত! এবার নাম না করে কাজলকে তোপ অনুব্রতর

সিউড়ি: অনুব্রত মণ্ডল কাটমানি খান না, সাফ জানালেন নিজেই। আর তাঁর এই মন্তব্যে এবার রাজনৈতিক মহলে শুরু হয়েছে জোর তরজা। শুধুমাত্র তাই নয়, বুধবার বীরভূমের বাঘ এই মন্তব্য করার পাশাপাশি ফের নাম না করে কাজল শেখকে তুলোধনা করেন তিনি।

এক কথায়, বীরভূমের তৃণমূল সভাধিপতির সঙ্গে অনুব্রত মণ্ডলের দ্বৈরথ থামছেই না। সম্প্রতি তিহাড় জেল থেকে ছাড়া পেয়ে নিজের রাজত্বে ফিরেছেন অনুব্রত। আর ফিরেই দলের অভ্যন্তরীণ দ্বন্দে জরিয়ে পরেছেন দুজনেই।

আরও পড়ুন: ফের উত্তাল বাংলাদেশ! ভেঙে ফেলা হল মুজিবের বাড়ি

মঙ্গলবার অনুব্রত মণ্ডল জেলা পরিষদ ঠিকমতো উন্নয়নের কাজ করছেনা বলে মন্তব্য করেন। যার পাল্টা কাজল শেখও মন্তব্য করেন। তারপরেই আবার বুধবার অনুব্রত মণ্ডল কাজল শেখের নাম না নিয়ে মন্তব্য করেন, ‘‘কে কী বলছে, তার নাম নিয়ে তাকে হাইলাইট করব না। আমি ছোট থেকে দলটা করি। ৬৮ বছর বয়সে এসে মমতা বন্দ্যোপাধ্যায় যা বলবেন আমি সেই পথেই চলব।’’ তাঁর মন্তব‌্য, ‘‘আমি জীবনে কাটমানি খাইনি। রাজস্ব বাড়ুক। জেলাশাসককে বলেছি রাজস্ব আদায় কমে গিয়েছে। তা বাড়াতে হবে।’’

দেখুন অন্য খবর